ועדת הכספים, כנסת 16, פרוטוקול מספר , 2005-11-22 11:35

יעקב ליצמן: אנחנו עוברים לנושא הבא בסדר היום – צווים ותקנות של מס הכנסה.

טלי דולן: אנחנו מביאים פה 7 תקנות שהן חלק מתקנות סוף שנת המס.

טלי דולן: שתי הראשונות הן תקנות נפט ותקנות סרטים, שבהן אנחנו מציעים להמשיך גם ב- 2006 את הטבות המס למשקיעים בחיפושי נפט, ולמשקיעים בסרט ישראלי.

יצחק כהן: למה זה בא ביחד?

טלי דולן: לא, זה לא בא יחד.

טלי דולן: אני מדברת על שתיהן יחד אך אלה שתי תקנות נפרדות.

סמדר אלחנני: טלי דולן ואני סיכמנו לפני הישיבה שזה הפך להיות טקס שנתי – תמיד באותו זמן בשנה, בזמן שפורחות החלמוניות ביער יתיר, כל שנה מביאים להאריך בשנה נוספת את תוקף התקנות שנותנות הקלה בשל השקעה בחיפושי נפט.

סמדר אלחנני: כידוע לכם, השקעות ככלל - לא מקבלות פטור ממס.

סמדר אלחנני: השקעה לא נותנת פטור ממס או איזושהי הקלה במס, כי אתה משקיע בשביל להרוויח.

סמדר אלחנני: על הרווח יש, אחר כך.

בנימין אלון: יש היום מסלול של פטור ממס?

טלי דולן: אנחנו לא מציעים לתת פטור ממס.

טלי דולן: אנחנו מציעים להתיר את הוצאת החיפוש כהוצאה.

סמדר אלחנני: כן, בדיוק.

סמדר אלחנני: אבל בדרך כלל – ההשקעה אינה מוכרת במס.

טלי דולן: אנחנו מעודדים את חיפוש הנפט על ידי זה שאנחנו נותנים את ההוצאה של חיפוש הנפט כנגד ההכנסה האחרת שלך, גם אם לא תמצא נפט.

טלי דולן: בדרך כלל אנחנו דורשים קורולציה בין ההוצאה לבין ההכנסה שכנגדה אנחנו מתירים את זה, וזאת הסיבה שאנחנו עושים את זה, כאשר העלות הכלכלית שנתן לי אבי לבון, סגן הממונה על הכנסות המדינה הבוקר, של שתי התקנות יחד - עד 20 מיליון שקל.

סמדר אלחנני: אני בודקת תמיד את הספר הזה - ספר תקציב המדינה, שבו יש, על פי חוק, את אומדן הטבות המס.

סמדר אלחנני: בכל שנה נותנים את אומדן הטבות המס – מחברים ביחד מו"פ, חיפושי נפט וסרטים.

סמדר אלחנני: את המיון המתוחכם הזה של 20 מיליון לא נותנים בספר.

סמדר אלחנני: את זה עכשיו טלי דולן אמרה לי.

סמדר אלחנני: זה כתוב פה כבר שלוש שנים רצופות – 50 מיליון שקל.

טלי דולן: כולל מו"פ.

סמדר אלחנני: כן, וכל שנה אני אומרת את זה – הריטואל נמשך כל שנה ותמיד אני אומרת: תעדנו את זה.

סמדר אלחנני: אני שואלת: יש ברפורמה שיעור מס על ההון כשמוכרים את הדברים האלה.

סמדר אלחנני: המערכת מנסה לטפל באופן כולל ואחיד בכל דבר שכרוך ברווחי הון, בהשקעות, וכל זה.

סמדר אלחנני: פה יש חריג, ואני שואלת אתכם: מדוע דווקא להוציא עשרה מיליון שקל על הנושא הזה?

יעקב ליצמן: מי בעד התקנות?

יעקב ליצמן: תודה, אושר.

סמדר אלחנני: מילה אחת, על סרטים: לפני שנתיים, בעת שהאריכו את תוקף ההנחה למשקיעים בסרטים - - כי קיימת קרן שמעניקה תמיכות לסרטים.

דוד ליבקינד: זה לא - -

סמדר אלחנני: אני יודעת.

סמדר אלחנני: זה קשור אחד לשני.

סמדר אלחנני: ואז אני שואלת אם יש מקום להטבה דרך מנגנון המס, וברמה כזו של הטבה.

סמדר אלחנני: מה נאמר לנו בשנה שעברה?

סמדר אלחנני: "אני לא מוציא מכלל אפשרות לעשות בדיקה נוספת, לאו דווקא בהקשר זה, האם באמת היום אנחנו רוצים לתת את התמריץ הזה כאן ולא במקום אחר.

סמדר אלחנני: אולי השתנו סדרי הקדימויות".

סמדר אלחנני: אני יכולה רק להצביע על זה בפני חברי הוועדה.

יעקב ליצמן: מי בעד?

יעקב ליצמן: – 2.

יעקב ליצמן: מי נגד?

יעקב ליצמן: 2 תודה, אושר.

יעקב ליצמן: אנו עוברים לתקנות מס הכנסה (תיאומים בשל אינפלציה)(שיעורי פחת)(תיקון מס' 3).

טלי דולן: גם כאן אנחנו מבקשים להאריך את זה לשנת המס 2006, את תוקף ההוראה שקובעת פחת מוגדל לציוד שמשמש בבית מלון.

חיים אורון: אני רוצה לשאול - ההטבות של הפחת הן הטבות מס.

חיים אורון: ההצעה הונחה בשנים בהם היה מצב מאד בעייתי בבתי מלון.

חיים אורון: הרושם הוא שהמצב השתנה.

חיים אורון: הרי זו בדיוק הבעיה: כאשר נותנים את ההטבות האלה זה באירוע מאד ספציפי, כי המדינה קורסת.

חיים אורון: אבל זו בסך הכל הטבה, ויש שאלה האם צריך להמשיך אותה גם כשהמצב של התיירות משתנה.

בנימין אלון: זה לא היה אז.

בנימין אלון: זה גם למפעלים.

חזקיה ישראל: זה גם למפעלי תעשיה וגם - -

טלי דולן: הוא צודק.

טלי דולן: זה למפעלי תעשיה ולבית מלון.

בנימין אלון: כן, אבל זה לא בא כתוצאה מ - -

טלי דולן: אלה לא תקנות שבאו כתוצאה ממשבר בתיירות.

טלי דולן: אנחנו הבאנו את התקנות האלה אחרי דיונים במשרד האוצר.

טלי דולן: למה אנחנו באים אתם כל שנה ולא עושים הוראת קבע?

טלי דולן: בגלל שאנחנו חושבים שאולי, באמת, יבוא היום שנוכל לבטל את זה.

טלי דולן: אני לא חושבת שמצב התיירות הוא עד כדי כך טוב שאנחנו יכולים לחזור היום לפחת של בתי המלון, שאני מזכירה לכם שהוא מאד נמוך בלי התקנות האלה.

יעקב ליצמן: מי בעד התקנות?

יעקב ליצמן: מי נגד?

יעקב ליצמן: תודה, אושר.

יעקב ליצמן: אנחנו עוברים לצו מס הכנסה (תיאומים בשל אינפלציה) (התליית תחולתם של סעיפים 4 ו-5), התשס"ו-2005.

טלי דולן: אלה תקנות שאנחנו באים אתם בשנות אינפלציה נמוכות.

טלי דולן: אנחנו רוצים לפטור את הנישומים מהצורך לתאם מלאי ומקדמות לאינפלציה, בהנחה ש - -

יעקב ליצמן: מי בעד?

יעקב ליצמן: מי נגד?

יעקב ליצמן: תודה, אושר.

יעקב ליצמן: אנחנו עוברים לצו מס הכנסה (קביעת תשלומים בעד עיבוד יהלומים או בעד מסחר ביהלומים כהכנסה).

טלי דולן: זה ממש סכום – בגלל האינפלציה אנחנו חייבים לבוא בכל שנה בכדי לקבוע את הסכום שצריך יהיה לנכות ממנו את התשלום בעד עיבוד יהלומים.

בנימין אלון: 1.58% שינוי?

בנימין אלון: זה הכל?

טלי דולן: לא.

טלי דולן: זה היה תיאום המדד בין 2003 ל- 2004.

טלי דולן: אני היום יכולה להסתמך רק על 2004.

יעקב ליצמן: מי בעד?

יעקב ליצמן: תודה, אושר.

יעקב ליצמן: אנחנו עוברים לצו מס הכנסה (קביעת תשלומים בעד שירותים או נכסים כהכנסה)(תיקון), התשס"ו-2005.

טלי דולן: הדבר האחרון הוא, שוב – עדכון סכום.

טלי דולן: קביעת תשלומים בעד שירותים או נכסים כהכנסה, שצריך יהיה לנכות מהם במקור.

טלי דולן: זה שוב – התאמה למדד.

יעקב ליצמן: מי בעד?

יעקב ליצמן: מי נגד?

יעקב ליצמן: תודה, אושר.

יעקב ליצמן: אני מודה לכם, הישיבה נעולה.